หุ้นปิดบวก 2.08 จุด
หุ้นไทยวันที่ 12 ต.ค. ปิดบวก 2.08 จุด ที่ 1,296.98 จุด  มูลค่าการซื้อขาย 34,581.17 ล้านบาท
12 ต.ค. 2555

หุ้นไทยวันที่ 12 ต.ค. ปิดบวก 2.08 จุด ที่ 1,296.98 จุด  มูลค่าการซื้อขาย 34,581.17 ล้านบาท
ตลาดหุ้นไทยวันที่ 12 ต.ค.ปิดตลาดที่ 1,296.98 จุด เพิ่มขึ้น 2.08 จุด มูลค่าการซื้อขาย 34,581.17 ล้านบาทสำหรับหลักทรัพย์ที่มีมูลค่าซื้อขายสูงสุด 5อันแรกคือ
1.ROBINSปิด 55.25 บาทลดลง 1 บาทมูลค่าการซื้อขาย 778.37 ล้านบาท2.PTTปิด317 บาท เพิ่มขึ้น 2บาท มูลค่าการซื้อขาย 73.18 ล้านบาท3.VGIปิด 57.25 บาทเพิ่มขึ้น 2.25 บาทมูลค่าซ์อขาย 660.97 ล้านบาท4.CPALLปิด 39.50 บาท เพิ่มขึ้น 0.75 บาทมูลค่าซื้อขาย 584.12 ล้านบาท5.BTSปิด5.80บาทไม่เปลี่ยนแปลงจากวันก่อนหน้า มูลค่าการซ์อขาย 510 ล้านบาท      ด้านนายประกิต  สิริวัฒนเกตุ นักวิเคราะห์เทคนิค ฝ่ายกลยุทธ์การลงทุน บล.เอเซียพลัส เปิดเผยว่าตลาดหุ้นไทยตลอดทั้งวันนี้ ดัชนีฯแกว่งตัวอยู่ในแดนบวกได้ตลอดช่วงของการซื้อขาย  โดยมีหุ้นในกลุ่มพลังงานหนุนดัชนีฯ ให้ยืนในแดนบวกได้  อย่างไรก็ตาม คาดว่าจะเป็นแค่ระยะสั้นเท่านั้น  เพราะตั้งแต่ต้นสัปดาห์ที่ผ่านมา ตลาดฯ ยังคงรับแรงกดดันจากการที่ กองทุนการเงินระหว่างประเทศ (IMF) ปรับลดตัวเลขคาดการณ์การเติบโตของเศรษฐกิจโลกในปีนี้ลดลงของ รวมถึงตลาดฯ ยังคงกังวลเกี่ยวกับภาวะการชะลอตัวของเศรษฐกิจโลก  สำหรับแนวโน้มตลาดหุ้นไทยในสัปดาห์หน้าคาดว่า ดัชนีฯ ยังคงผันผวนทั้งในแดนบวกและลบ เนื่องจากนักลงทุนรอคอยการประกาศผลประกอบการของบริษัท ในช่วงไตรมาสที่ 3/55 หลังจากที่กลุ่มธนาคารพาณิชย์ได้เริ่มทยอยประกาศผลประกอบการตั้งแต่สัปดาห์นี้แล้ว แต่ผลที่ออกมาไม่เป็นไปตามที่ตลาดคาดการณ์  จึงคาดว่า หุ้นกลุ่มธนาคารพานิชย์อาจจะเป็นตัวฉุดให้ตลาดหุ้นไทยในช่วงสัปดาห์หน้าอยู่ในแดนลบได้ ส่วนปัจจัยต่างประเทศ  คือการประกาศผลประกอบการในไตรมาสที่ 3/55 ของบริษัทชั้นนำในประเทสสหรัฐฯ เช่น บริษัท โคคา-โคล่า และบริษัท IBM ในวันที่ 16 ต.ค.นี้ ด้านกลยุทธ์การลงทุน แนะนำให้ลดพอร์ตการลงทุน ระมัดระวังการซื้อขายในช่วงนี้ โดยประเมินแนวรับไว้ที่ 1,280 จุดและประเมินแนวต้านไว้ที่ 1,320.55 จุด